Gandia se suma als actes del Dia Mundial de l?Alzheimer
18 setembre 2024

## Gandia se suma als actes del Dia Mundial de l?Alzheimer18 setembre 2024Última actualització: 18 setembre 2024

![](../gestion/img/2fc03d028336732f6d597401ba274a04f8d741a479aa06f32182584dbb4c2f7b.JPG)  
  

La plaça Major ha acollit a les 11:30 hores de hui, 18 de setembre, la lectura d'un manifest amb motiu del **Dia Mundial contra l'Alzheimer**.

  
  
Enguany, l'encarregada de llegir-lo ha sigut **Rosa Genís, presidenta de l'Associació de Familiars de Malalts d'Alzheimer de la Safor (AFA)**. Durant el seu discurs, ha explicat que la FEVAFA Alzheimer, que agrupa 40 associacions a la Comunitat Valenciana, s'uneix a les demandes de la Confederació Espanyola de l'Alzheimer.

  
  
Tal com ha assegurat Genís, aquestes inclouen _"reconéixer la singularitat de la demència, diferenciant-la d'altres malalties o condicions; garantir el dret a un diagnòstic primerenc i precís i l'accés a tractaments actuals i futurs, incloses les teràpies no farmacològiques, o entre altres coses, revisar la Llei de la Dependència per atendre adequadament els afectats"_.

  
  
A més, també ha reivindicat la necessitat de _"considerar a la xarxa associativa que compon la Confederació Espanyola d'Alzheimer com un aliat privilegiat en la lluita contra l'Alzheimer; tindre en compte l'opinió de les entitats socials a l'hora de crear normatives; garantir la seua estabilitat financera i reduir la burocràcia per centrar-se en les necessitats reals de les persones afectades"_.

  
  
Després del discurs, ha tingut lloc la tradicional globotà reivindicativa i la foto de família. En acabar, l'**alcalde de Gandia, José Manuel Prieto** i la **regidora de Sanitat i Polítiques Saludables, Liduvina Gil**, han pujat al balcó de l'Ajuntament junt amb els representants d'AFA Safor i altres membres de la corporació municipal, per despenjar una bandera commemorativa.

[Twittear](https://twitter.com/share)